
Magkaisa laban sa mga pasistang 
pwersang anti-kapayapaan 


N ng pinakamaiitim na ulap na lumalandong yurakan ng AFP ang Joint Agreement on Safety 


sa pag-asang umusad ang matagal nang and Immunity Guarantees (JASIG). Dinakip siya 
nabimbing usapang pangkapayapaan ay ng AFP sa bisperas ng muling pagbubukas ng por- 
ang Armed Forces of the Philippines (AFP) atang mal na pag-uusap sa pagitan ng NDFP at GPH. 
bago nitong planong Oplan Bayanihan (OPB). Wa- Mistulang winasak ng AFP ang lubos na pinanana- 
lang awat ang mga sagadsaring pasistang bikang pagdiri- 


pwersa sa kaliwa't kanang paghadlang at pana- 1 Hf È wang ng samba- 
nabotahe sa usapan. Paa \ | JB yanan sa mala- 
Sa tuwing may aninag o | j king pag-usad ng 


j W/! HF pag-uusap. 
Phi Dinakip si Ka- 
JPA samang Jazmines 

upang mabahura ang: ` sA... -yan (BHB) sa 
pag-uusap. Ang ta- NG mz Southern Tagalog 


ng pag-asang sumulong ` 
ang pag-uusap sa pagitan jen 
ng National Democratic 

Front of the Philippines \ 


4 


pang ng apog ng he K m HA H. AR Za at konsultant sa 
mga pasistang N f i pr == Usapang pangka- 
heneral ng AFP ra ra pr MW p- = payapaan. Sa ka- 


na ideklara ang 
sarili bilang mga \ 
tagapagtaguyod ng kapayat 
paan samantalang kaliwa't kanan 
ang paglapastangan nila sa mga “ 
umiiral na kasunduan at panlilibak sa 
NDFP at sa seryosong layunin nito sa pakikipag- 
usap sa GPH. ysa mga kasong kriminal na inimbento 
Patraydor na dinakip ng mga pasistang sunda- Ñ ng militar at pulis upang bigyang-mat- 


"== buuan, 15 kon- 
= sultant na ng 
-3 NDFP na sangkot 

sa pagsusulong ng 
“usapang pangkapayaan 
= ang inaresto at ikinulong 
ng AFP at PNP. Lahat sila'y humaharap 


lo at pulis si Kasamang Alan Jazmines sa Baliuag, wid ang kanilang matagalang detensyon. 
Bulacan nitong Pebrero 14. Si Kasamang Jazmines Naghahambog ang AFP na isa itong 
ay isa sa mga kilalang lider ng Partido Komunista kapangyarihang hindi maaaring ipailalim sa mga 
at nangungunang konsultant ng NDFP sa usapang kasunduang binubuo sa pagitan ng GPH at NDFP. 
pangkapayapaan. Nang dakpin siya, tahasang ni- Buong pagmamalaki nitong idinedeklara na hin- 


Mga tampok sa Konsultant ng NDFP, Pormal na usapang Ang pagtatakip 
inaresto ng militar pangkapayapaan, ng rehimen sa mukha 


isyung ito... PAHINA 3 | binuksan PAHINA 4 | ng karalitaan PAHINA 7 


di maaaring masuspinde ng 
usapang pangkapayapaan ang 
mga operasyon ng militar at 
pulis para sa "pagpapatupad ng 
batas." Kahit sa panahon ng 
19-na-araw na tigil putukan 
noong Disyembre-Enero, wa- 
lang tigil ang AFP sa paghaha- 
sik ng terorismo sa inilunsad 
nitong mga "special opera- 
tions" sa mga baryo sa mga la- 
rangang gerilya. Nagawa pa ni- 
lang tawagin ang mga ito na 
"operasyon para sa kapayapaan 
at kaunlaran." 

Walang interes ang mga pa- 
sistang upisyal ng rehimeng 
Aquino na magtagumpay ang 
usapang pangkapayapaan. Nais 
lamang nilang gamitin ang usa- 
pan para linlangin ang mama- 
mayan at pasukuin ang mga re- 
bolusyonaryong pwersa. Para sa 
mga upisyal ng militar at pulis, 
walang ibang kahulugan ang ka- 
payapaan kundi ang pagsupil at 
paggupo sa lahat ng armadong 
paglaban at mga pakikibakang 
masa ng mamamayan. 

Nilalaman ng OPB ang anti- 
kapayapaang patakaran ng mili- 
tar. Nakapadron ito sa Counter- 
insurgency Guide ng US na ang 
layunin ay panatiliin ang imper- 
yalistang paghahari nito sa Pili- 
pinas at iba pa nitong malakolo- 
nya sa pamamagitan ng pagsug- 
po sa mga pwersang nagtatagu- 
yod sa pambansang kalayaan at 
demokrasyang bayan. 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Ang pinakamaiitim na ulap na lumalandong 
sa pag-asang umusad ang matagal nang 
nabimbing usapang pangkapayapaan ay ang 
Armed Forces of the Philippines at ang bago 
nitong planong Oplan Bayanihan. 


Makikita sa OPB ang kawalan 
ng interes sa makatarungan at 
pangmatagalang kapayapaan. 
Alinsunod sa OPB, ang deklara- 
dong tungkulin ng mga upisyal 
ng AFP kaugnay ng usapang 
pangkapayapaan ay ang "pagka- 
itan ng bentahe" ang NDFP sa 
pagharap nito sa GPH. Ipinaki- 
kita ng AFP na walang puwang 
sa pasistang pag-iisip nito ang 
diwa ng pantay na pag-uusap at 
pagtutulungan para harapin ang 
mga usaping nasa ugat ng gera 
sibil. 

Ipinakikita rin ng AFP na 
hindi ito maaaring matali sa 
buo na o mabubuo pang kasun- 
duan sa pagitan ng NDFP at 
GPH. Sa gayon ay nais nitong 
ipamukha sa sambayanan na 
walang makabuluhang ibubu- 
nga ang usapang pangkapaya- 
paan. Inuudyok nito ang NDFP 
na umatras sa pakikipag-usap 
para bigyang-matwid ang patu- 
loy na pagpapaigting nito ng 
pasistang gera laban sa samba- 


yanan. 
Dapat mabatid ng lahat na 
magtatagumpay lamang ang 

usapan sa pagitan ng NDFP at 
GPH kung mapagpasyang ma- 
wawakasan ang pananabotahe 
rito ng mga sagadsaring pasis- 
ta sa militar at pulis. Hindi na- 
katutulong sa usapang pangka- 
payapaan ang patakaran ng re- 
himeng Aquino na pakawalan 
ang mga pasistang aso nito sa 
AFP at hayaan ang mga itong 
basta lapastanganin ang lahat 
ng mga kasunduang GPH-NDFP, 
kabilang ang JASIG at ang 
Comprehensive Agreement on 
Respect for Human Rights and 
International Humanitarian 
Law (CARHRIHL). 

Nagkakaisa ang sambaya- 
nang Pilipino sa hangaring ma- 
kamit ang pangmatagalang ka- 
payapaang nakabatay sa kataru- 
ngan. Tungo rito, sinusuporta- 
han nila ang usapang pangka- 
payapaan sa pagitan ng NDFP at 
GPH sa pamamagitan ng mala- 
wakang paglaban sa mga pasis- 
tang pwersang anti-kapayapa- 
an. 

Dapat puspusang ilantad at 
labanan ang pananalanta ng 
AFP at ang kahungkagan ng bu- 
kambibig nitong "kapayapaan at 
kaunlaran." Dapat labanan ang 
pasistang terorismo nito. 

Mulat ang mga rebolusyonar- 
yong pwersa na ang pakikipag- 
negosasyon ng NDFP sa GPH ay 
magiging mabisang larangan ng 
pakikibaka para sa kapayapaan 
kung isasagawa ito kaakibat ng 
mga pakikibakang masa at ar- 
madong paglaban ng sambaya- 
nan. Kung gayon, dapat puspu- 
sang isulong ng mamamayan sa 
lahat ng larangan ng pakikibaka 
ang kanilang mga pambansa at 
demokratikong adhikain na si- 
yang salalayan ng minimithi ni- 
lang kapayapaan. 

Mahalagang konsultant 
ng NDFP, inaresto ng militar 


SIG!”). Ito ang bastos na isinagot ng upisyal na namaha- 


11 T: hell with the JASIG!” (“Wala kaming pakialam sa JA- 


la sa pag-aresto kay Alan Jazmines, upisyal ng Partido Ko- 
munista ng Pilipinas (PKP) at konsultant sa usapang pangkapaya- 
paan ng National Democratic Front of the Philippines (NDFP). 


Si Jazmines ay inaresto sa 
isang bahay sa Baliuag, Bu- 
lacan, bandang alas-5:30 ng ha- 
pon noong Pebrero 14. Sapili- 
tang pinasok ng ilampung pi- 
nagsanib na mga pwersa ng 
56th IB, 7th MIB ng 7th ID, 
703rd Brigade, Intelligence Se- 
curity Group, at lokal na pulis 
ng Bulacan ang tinutuluyan ni- 
yang bahay. Habang siya'y inaa- 
resto, iginiit ni Jazmines na si- 
ya ay protektado ng Joint 
Agreement on Safety and Im- 
munity Guarantees at hindi 
pwedeng arestuhin. Pero gara- 
palan itong binalewala. 

Sa isang pahayag, sinabi ni 
Jazmines na ang kanyang docu- 
ment of identification na inisyu 
ng NDFP alinsunod sa JASIG ay 
may reference number na 
978213 sa pangalang Dodi Lapi- 
da. Sa kabila ng ipinahayag ni 
Jazmines ay ipinagpipilitan ng 
militar na wala siyang maipaki- 
tang patunay na siya ay konsul- 
tant ng NDFP at protektado ng 
JASIG. Alinsunod sa JASIG, gi- 
nagarantiyahan ang karapatan 
ng mga konsultant at istap ng 
magkabilang panig laban sa sur- 
beylans, pag-aresto at deten- 
syon. 

Tinangay ng mga nang-ares- 
tong operatiba ang maraming 
bagay na ginagamit ni Jazmines 
sa kanyang gawain bilang kon- 
sultant ng NDFP. Kabilang dito 
ang mga kompyuter, papeles at 
ang pondong ginagamit niya sa 
konsultasyon. 

Isinangkalan ng AFP sa pag- 
aresto kay Jazmines ang pagka- 
kasangkot umano niya sa 13 ka- 
song pagpatay noong 1989 sa 
Quezon. Tulad ng ginagawa sa 
ibang mga konsultant at istap 

ng NDFP na inaaresto, gawa-ga- 
wa lamang ang kasong kriminal 
na isinampa laban sa kanya. 

Sa pag-aresto kay Jazmines 
sa bisperas ng pagbubukas ng 
pormal na usapang pangkapaya- 
paan noong Pebrero 15, nais 
ipamukha ng AFP na kayang-ka- 
ya nitong yurakan ang JASIG at 
iba pang kasunduan sa usapang 
pangkapayapaan nang hindi 
man lang pinipitik ng kanilang 
commander-in-chief. Bukambibig 
nila ang pagsuporta sa prose- 
song pangkapayapaan, pero sa 
aktwal ay winawasak nila ang 
mainam na kundisyon para sa 
usapan na pinagsisikapang buu- 
in ng mga panel ng magkabilang 
panig. 

Ayon sa pahayag na inilabas 
ni Jazmines mula sa kulungan, 
tahasang paglapastangan at pa- 
nanabotahe sa prosesong pang- 
kapayapaan ang pag-aresto sa 
kanya ng mga operatiba ng mili- 
tar at pulis. Aniya, maiging ha- 
rapin muna ang paglabag ng 
GPH sa JASIG bago tumungo sa 
iba pang adyenda sa usapang 
pangkapayapaan. Nakatakdang 
talakayin sa usapan ang Com- 
prehensive Agreement on Socio- 
Economic Reforms. 

Si Jazmines ay nagtapos ng 
Engineering sa Ateneo de Mani- 
la University at dating guro sa 
Asian Institute of Management. 
Dalawang beses siyang ikinu- 
long noong panahon ng dikta- 
durang Marcos at naging dete- 
nidong pulitikal sa loob ng 
pitong taon. Isa siya sa mga 
tapagtatag ng Partido ng 
Bayan. Nakakulong siya ngayon 
sa PNP (Custodial Center sa 
Camp Crame. 

Sa kaugnay na balita, ipina- 

Kasamang Alan Jazmines 


nawagan ng mga grupong taga- 
pagtanggol ng karapatang-tao 
at iba pang sumusuporta sa usa- 
pang pangkapayapaan ang kag- 
yat na pagpapalaya kay Jazmi- 
nes at 13 pang konsultant ng 
NDFP. 

Iginiit naman ng Samahan 
ng mga Ex-Detainees Laban sa 
Detensyon at para sa 
Amnestiya (SELDA) na palayain 
hindi lamang si Jazmines kundi 
ang iba pang mga detenido bi- 
lang paggalang sa JASIG at 
“hakbanging para sa kaganda- 
hang-loob.” 

Ayon sa SELDA, marami sa 
kanila ay mahigit limang taon 
nang nasa kulungan at lahat ay 
biktima ng panunupil at opensi- 
bang ligal ng administrasyong 
Arroyo. Kabilang dito sina Glice- 
rio Pernia, Eduardo Serrano, 
Eduardo Sarmiento, Jovencio 
Balweg, Randy Malayao, Emete- 
rio Antalan, Eduardo Friginal, 
Jaime Soledad, Alfredo Mapano, 
Tirso Alcantara, Ma. Luisa Pu- 
cray, Edwin Brigano at Pedro Co- 
daste. 

Hinihiling din nila ang kag- 
yat na paglilitaw at pagpapala- 
ya sa mga konsultant na desapa- 
recido, kabilang sina Leo Ve- 
lasco, Leopoldo Ancheta, Roge- 
lio Calubad (dinukot kasama ang 
anak niyang si Gabriel), Pru- 
dencio Calubid at iba pa. 


Pormal na usapang pangkapayapaan 
ng NDFP at GPH, binuksan sa Norway 


pormal na usapang pangkapayapaan sa pagitan ng National 

Democratic Front of the Philippines (NDFP) at ng Government 
of the Philippines (GPH) nitong Pebrero 15 sa Oslo, Norway. Tatak- 
bo ang pormal na usapan hanggang Pebrero 21. Kaugnay nito, 
magkasabay na pinairal ng magkabilang panig ang tigil-putukan sa 
parehong panahon. 


SG: kabila ng pananabotahe ng AFP, natuloy ang pagbubukas ng 


Sa pagbubukas ng negosa- 
syon, agad na ipinanawagan ng 
NDFP Negotiating Panel na pina- 
mumunuan ni Kasamang Luis Ja- 
landoni ang pagpapalaya kina 
Kasamang Alan Jazmines, Eric- 


son Acosta, 14 pang mga kon- 
sultant para sa usapang pangka- 
payapaan at ang natitira pang 
myembro ng Morong 43. (Ting- 
nan ang mga kaugnay na artiku- 
lo.) 


Aktibista, inaresto 


ieo ng mga elemento ng 34th IB si Ericson Acosta, 37, 
isang aktibista at dating lider-estudyante, sa Barangay Bay- 
ang, San Jorge, Samar bandang alas-10 ng umaga noong Peb- 
rero 13. Ayon sa nakalap na ulat, pasakay noon si Acosta sa 
isang bangkang de-motor patungong bayan ng San Jorge nang 
bigla na lamang siyang damputin ng mga sundalo. Kinuha ang 
kanyang mga personal na gamit at pera. 

Si Acosta ay literary editor ng Philippine Collegian sa Uni- 
versity of the Philippines-Diliman noong 1993 at myembro ng 
isang pangkulturang organisasyon at alyansa. Tinamnan si 
Acosta ng granada at sinampahan ng kasong kriminal sa Re- 
gional Trial Court Branch 41-Gandara. Kasalukuyan siyang na- 
kakulong sa Gandara Police Municipal Office sa Samar. 

Mariing kinundena ng iba't ibang grupo ang pag-aresto kay 
Acosta. Pinangangambahan ng kanyang mga kaibigan at pa- 
milya na sumailalim siya sa tortyur lalupa't hindi siya kaagad 
na inilitaw. Hiniling nila na igalang ang kanyang mga karapa- 
tan. 


Dumalo sa pagbubukas ng 
negosasyong pangkapayapaan 
sina State Minister Espen Barth 
Eide at Ambassador Ture Lundh 
bilang mga kinatawan ng Nor- 
wegian Royal Government, ang 
tumatayong Third Party Facilita- 
tor. Nagtalumpati ang mga kina- 
tawan ng magkabilang panel— 
si Kasamang Jalandoni sa panig 
ng NDFP at sa GPH ay si Teresi- 
ta Quintos-Deles, Presidential 
Peace Adviser ng administra- 
syong Aquino. 

Ang nakasalang na adyenda 
ngayon ay mga sosyo-ekonomi- 
kong reporma. Sa panig ng 
NDFP, ang talakayan ay pamu- 
munuan ni Kasamang Jose Maria 
Sison, pangulong tagapagtatag 
ng Partido Komunista ng Pilipi- 
nas (PKP) at pangunahing kon- 
sultant pampulitika ng NDFP sa 
usapang pangkapayapaan. 

Samantala, masayang ibina- 
lita ni Fr. Diony Cabillas ng Sa- 
mahan ng Ex-Detainees Laban 
sa Detensyon at para sa 
Amnestiya (SELDA) na napalaya 
na si Kasamang Angelina Bisu- 
ña-Ipong, 66 anyos, isa sa 14 na 
nakapiit na konsultant para sa 
usapang pangkapayapaan. Pina- 
laya si Ipong noong Pebrero 17 
pagkaraan ng anim na taong 
pagkakabilanggo. Inaresto siya 
ng mga operatiba ng pulisya at 
militar sa Aloran, Misamis Occi- 
dental noong Marso 8, 2005. 
Ilang araw siyang isinailalim sa 
interogasyon, tortyur at sekswal 
na pang-aabuso. 

Pinalaya na rin si Edwin De- 
matera, 39 taong gulang, isa sa 
tatlong detenidong kabilang sa 
Morong 43 na hindi pinalaya no- 
ong Disyembre. May dalawa pang 
natirang nakakulong, bukod pa 
sa limang nakadetine pa rin sa 
Camp Capinpin sa Tanay, Rizal na 
inuudyukan ng militar na magsil- 
bing saksi ng gubyerno laban sa 
kanilang mga kasamahan. 

sn PANANALANTA NG PASISTANG ESTADO 


CMO sa Mindanao, tahasang 
lumalabag sa tigil-putukan 


ng National Democratic Front sa Mindanao ang nagpapatu- 


M ariing binatikos ni Jorge “Ka Oris” Madlos, tagapagsalita 


loy na mga civil-military operation (CMO) sa isla bilang ta- 
hasang paglabag sa umiiral na tigil-putukan ngayong Pebrero 15- 


21. 

Ayon kay Ka Oris, pumapasok 
sa mga baryo ang mga arma- 
dong elemento ng AFP, PNP at 
CAFGU para magtaguyod daw ng 
“kapayapaan at kaunlaran.” Su- 
balit sa aktwal ay naghahati si- 
la sa dalawang grupo kung saan 
ang una'y tumututok sa mga 
operasyong saywar at ang ikala- 
wa'y tumututok sa security clear- 
ing operations. 

Pinadadalo nila ang taum- 
baryo sa mga pulong at pinipilit 
na maglabas ng impormasyon 
hinggil sa BHB. Binibidyo rin 


ang mga tao nang walang pa- 
hintulot. Pagkatapos nito ay 
“iniimbitahan” ang ilang indi- 
bidwal para interogahin hinggil 
sa presensya ng BHB o mga ak- 
tibistang masa sa baryo. Ang 
mga ayaw makipagtulungan sa 
kanila ay tinatakot o binubug- 
bog. Marami ang sapilitang ni- 
rerekrut sa CAFGU. 

Ani Ka Oris, labag ang CMO 
sa tigil-putukan dahil sa sumu- 
sunod: 

»> ang mga ito ay mga open- 
sibong operasyong militar laban 


Balasubas ang AFP 


sa BHB at rebolusyonaryong ma- 
sa sa mga pinaghihinalaang er- 
ya ng BHB at inilulunsad mala- 
yo sa mga kampo o detatsment 
ng militar: 

> ang pag-iimbestiga o in- 
terogasyon sa ilalim ng mga 
CMO ay mga operasyong panik- 
tik, na bahagi ng mga opensi- 
bong operasyong militar; 

> ang pananakot at pam- 
bubugbog sa mga sibilyan sa 
gitna ng mga CMO ay paglabag 
kapwa sa karapatang-tao at ti- 
gil-putukan. 

Hinamon ni Ka Oris si Benig- 
no Aquino III na ipakita ang 
kanyang awtoridad bilang com- 
mander-in-chief sa pamamagitan 
ng pangingibabaw sa mga ma- 
pandigmang elemento sa AFP at 
pag-atas sa kanila na itigil ang 
lahat ng CMO sa panahon ng ti- 
gil-putukan. 


mang bayan ng lalawigan. 


alang pakundangang nilalabag ng 
W me Forces of the Philippines (AFP) 

ang pinagkasunduang tigil-putukan 
ngayong Pebrero 15-21 sa Masbate, Sorsogon 
at Bukidnon. 

Masbate. Umatake ang mga tropa ng 9th IB 
at 903rd Brigade noong Pebrero 16 sa mga ba- 
yan ng Mobo at Uson, Masbate. Basta-basta na 
lamang nagpaputok ng mga baril ang mga sun- 
dalo kahit walang kalaban, bagay na nagbunga 
ng matinding takot sa mga sibilyan sa lugar. 
Nangyari ang pagpapaputok sa Sityo Binusbu- 
san sa San Jose, Uson, Sityo Makamote sa Saw- 
mill, Mobo: Sityo Bailan sa Bagacay, Mobo; at 
sa Sityo Cabacagnan sa Baang, Mobo. 

Sorsogon. Hindi umalis sa binababarang 
mga barangay ang mga tropa ng 49th IB na 
mula noong Oktubre 2010 pa ay naglulunsad na 
ng operasyong RSOT sa 19 na barangay sa mga 
bayan ng Gubat, Casiguran, Bulan at Barcelona 
at sa Sorsogon City. Sa Bulan, 24 na elemento 
ng militar na nag-operasyon noong Pebrero 11 
ay bandang alas-7 na lamang ng umaga noong 
Pebrero 15 bumalik sa kanilang kampo. 

Bukidnon. Malawakang operasyong militar 
ang inilunsad ng mga elemento ng 8th IB sa li- 

Dalawang trak ng mga tropa mula sa 8th IB 
at PNP ang nagpunta sa Barangay Osmena, 
Dangcagan noong Pebrero 15-16 para sapili- 
tang tipunin ang mga tagabaryo at kunan ng 
datos paniktik. 

Noon ding Pebrero 15, isang iskwad ng 8th 
IB ang naglunsad ng operasyong kumando sa 
tubuhan sa Barangay Kauyonan, Kitaotao. Ka- 
sabay nito, dalawa pang trak ng mga sundalo 
ng 8th IB at dalawang patrol car ng PNP Re- 
gional Mobile Group ang nag-operasyon sa Ba- 
rangay Kalumihan ng parehong bayan. 

Sa bayan ng Don Carlos, isang dyip na puno 
ng militar ang naglunsad ng combat patrol sa 
Barangay San Nicolas-Banban. Isa ring M35 
trak na may lulang mga elemento ng 8th IB ang 
nagpatrulya sa mga barangay ng Bagsak at Pi- 
namaloy. 

Sa Barangay Namnam, San Fernando, isang 
trak ng mga sundalo ng 8th IB ang muling pu- 
moste sa isang detatsment na dati na nilang 
inabandona. 

Sa Quezon, Bukidnon, nagpapatuloy pa rin 
ang mga operasyong militar na nagsimula no- 
ong Pebrero 10. 


Mga bihag, pinalaya 
ng BHB 


poe ng mga Pulang mandi- 
rigma ng Bagong Hukbong Ba- 
yan ang kanilang dalawang bihag 
ng digma na sina M/Sgt. Mario Ve- 
luz at P0O3 Jorge Sabatin sa dala- 
wang magkahiwalay na lugar no- 
ong Pebrero 18. 


Si Veluz ay inientrega ng Her- 
minio Alfonso Command ng BHB 
(HAC-BHB) kay Gov. Emmylou 
Mendoza ng North Cotabato. Ayon 
kay Ka Isabel Santiago, tagapag- 
salita ng HAC-BHB, si Veluz ay na- 
patunayan ng hukumang bayan na 
walang malalang krimen laban sa 
rebolusyonaryong kilusan. 


Nabihag siya sa isang tsek- 
poynt na itinayo ng mga Pulang 
mandirigma ng BHB sa kahabaan 
ng haywey ng Davao-Bukidnon 
noong Pebrero 6. Nakumpiska sa 
kanya ang isang pistolang kal .45. 


Si P03 Sabatin, elemento ng 
Agusan del Sur Police Mobile 
Group, ay inientrega ng mga Pu- 
lang mandirigma ng Conrado He- 
redia Command (CHC-BHB) ng 
BHB sa mga upisyal ng isang ba- 
rangay. Dinakip siya noong Peb- 
rero 1 matapos ambusin ng mga 
Pulang mandirigma ang isang 
tsekpoynt ng PNP sa Trento, Agu- 
san del Sur. Nagtamo siya noon ng 
di malubhang sugat sa paa at 
agad binigyan ng atensyon medi- 
kal ng mga medik ng BHB. 


MATATAGUMPAY NA OPENSIBA NG BHB Mr 


3 sundalo, patay sa ambus 


sa Kalinga 


T on sundalo ang napatay nang ambusin ng mga ge- 
rilya ng Lejo Cawilan Command ng Bagong Hukbong 
Bayan ang mga elemento ng 21st IB sa Tanglag, Lubuag- 
an, Kalinga noong Pebrero 8. Mayroon ding di pa mala- 
mang bilang ng mga sundalo ang nasugatan. 

Ang mga inambus na sundalo ay kabilang sa mga tro- 
pang militar na hindi na naglubay sa pagbababad sa Kali- 
nga mula noong Setyembre 2010. Mula nitong kalagitna- 
an ng Enero ay naglunsad na ang mga ito ng mga pinatin- 
ding operasyong kombat at civil-military sa mga bayan ng 
Pinukpuk at Babalan. Sa Malibcong at Lacub ay koordina- 
do ang mga operasyon nito sa 41st IB. 

Bumaling kalaunan ang mga operasyon tungo sa mga 

bayan ng Lubuagan, Tabuk at Tanudan sa katimugang 
“~, bahagi ng Kalinga at sa mga bayan ng Boliney, Da- 


ip" guioman at Sallapadan sa Abra, kung saan 
A sa, mga tropa ng 50th IB ang kakoordina nila. 
ins kos Matapos ang ambus sa Lubuagan ay 

í Ta ss nagkampo ang mga sundalo ng 21st IB 


sa Tanglag at naglagi sa mga bahay 
ng mga tagabaryo at sa mga sibil- 
yang pasilidad. Labag ito sa 
mga alituntunin ng digma 
na nagbibigay-proteksyon 
sa mga sibilyan. Dahil 
hindi na umalis dito 
ang mga sundalo ay 
nilabag din nila ang 
tigil-putukan 
nitong 
Pebrero 
15-21. 


Sundalo, binihag ng BHB sa ComVal 


inakip ng Front 25 Opera- 

tions Command ng Bagong 
Hukbong Bayan (BHB) sa 
Southern Mindanao Region ang 
isang elemento ng 5th Scout 
Ranger Company. Si Pfc El 
Bryan Cañedo, 23, ay inaresto 
sa isang mobile checkpoint ng 
BHB sa Barangay Maparat, 
Compostela, Compostela Valley 
bandang alas-6 ng umaga no- 
ong Pebrero 7. Isang pistolang 

9 mm ang nakumpiska sa kan- 
ya. 

Kasalukuyang iniimbestiga- 
han si Cañedo hinggil sa posib- 
leng pagkakasangkot niya sa 
mga krimen laban sa masa at re- 
bolusyonaryong kilusan. 

Sa isang audio clip na ipina- 
dala sa midya nitong Pebrero 
17, nanawagan si Cañedo sa mi- 
litar at pulisya na itigil na ang 
mga opensibong operasyon para 


iligtas siya dahil makasasagabal 
lamang ito sa pagpoproseso ng 
kanyang paglaya. Tiniyak din ni- 
ya sa kanyang pamilya na ma- 
ayos ang kanyang pagtulog at 
pagkain at lubos na iginagalang 
ang kanyang mga karapatan bi- 
lang bihag ng digma. 

Bukod sa audio clip ay nag- 
padala rin ang BHB ng litrato ni 
Cañedo na nagbabasa at naka- 
ngiting umiinom mula sa sartin. 

Pagpapakamatay 
ni Gen. Reyes at 
korapsyon sa AFP 


Lk” naging masalimuot 
ang imbestigasyon ng ka- 
bulukan sa loob ng Armed For- 
ces of the Philippines (AFP) 
nang magpakamatay si Ret. 
Gen. Angelo Reyes noong Peb- 
rero 8. Sa kabilang panig, lalo 
rin nitong binigyang-diin ang 
lalim at lawak ng sistemati- 
kong korapsyon ng buong re- 
aksyunaryong sistema. 


Si Reyes ay dating Chief of 
Staff ng AFP kapwa ng rehi- 
meng Estrada at Arroyo at ka- 
lihim ng Department of Na- 
tional Defense at iba pang 
mga departamento sa ilalim 
ng rehimeng Arroyo. Pinamu- 
nuan niya ang madugong 
kampanya ng rehimeng Estra- 
da laban sa mamamayang Mo- 
ro. Sa ilalim ng pamumuno ni- 
ya sinimulan ng AFP ang pag- 
sasakatuparan ng pasistang 
kampanyang Oplan Bantay La- 
ya. 

Isinangkot ni Ret. Lt. Col. 
George Rabusa si Reyes sa 
sistematikong pangungurakot 
sa pondo ng AFP. Ayon kay 
Rabusa, dating budget officer 
ng AFP, nagbulsa si Reyes at 
ang kanyang asawa di bababa 
sa P150 milyon noong pana- 
hong pinamumunuan niya ang 
AFP. 


Hindi nadiskaril ng pagpa- 
pakamatay ni Reyes ang im- 
bestigasyon sa Senado at 
Kongreso. Lalong hindi nito 
napahupa ang galit at pagka- 
muhi ng mamamayan at kara- 
niwang mga sundalo at naka- 
babatang upisyal sa kabulu- 
kan ng buong AFP. Pinanghi- 
hinayangan ng mamamayan 
na hindi na maibubunyag ang 
iba pang nalalaman ni Reyes, 
laluna ang direktang papel ni 
Gloria Arroyo sa korapsyon sa 
AFP. 

Nabukong salamangka sa estadistika 


Ang pagtatakip ng rehimen 
sa mukha ng karalitaan 


NAGHIHIRAP 
NGAYON! 


harapin ang laganap na kahirapan sa bansa, pinalabnaw na 


SG: halip na magpatupad ng mga programa upang tunay na 


lamang ng rehimeng Aquino ang kahulugan ng kahirapan 
upang palabasin na nababawasan ang bilang ng mga naghihi- 


rap. 

Sa pamamagitan ng bagong 
pamantayan ng kahirapan na 
sinimulang gamitin ng Nation- 
al Statistical Coordination 
Board (NSCB) noong 2009, pi- 
nalalabas ngayon ng rehimen 
na P46 na lamang sa bawat 
araw ang kailangan ng bawat 
Pilipino para mabuhay. Mas 
maliit ito sa dati nang maba- 
bang pamantayan na P52 na 
siyang dating itinakdang hang- 
ganan ng kahirapan. Sa bagong 
pamantayan, nagawa ng rehi- 
men na bawasan ang bilang ng 
mahihirap sa bansa nang 5.32 
milyon katao. 

Bunga ng pagbaba ng pa- 
mantayan ng kahirapan, pina- 
lalabas ngayon ng gubyer- 
nong Aquino na 2.6% na la- 
mang ng mga naninirahan sa 
Metro Manila ang itinuturing 


nitong mahirap. 

Ang totoo, kung patuloy 
na gagamitin ng rehimen ang 
lumang pamamaraan ng pag- 
taya sa kahirapan, lalabas na 
nadagdagan pa ng 850,000 
katao noong 2009 ang bilang 
ng mahihirap na Pilipino mu- 
la sa datos noong 2006. Ito 
na ang ikaapat na beses na 
ibinaba ng NCSB ang paman- 
tayan ng kahirapan mula 
1991. 

Sa ilalim ng bagong pama- 
maraan ng NCSB, binago nito 
ang konsepto ng “food bun- 
dles” o bungkos ng pagkain na 
kinokonsumo ng mga Pilipino 
sa araw-araw. Sa bagong pa- 
mantayan ng NCSB, hindi na 
kasama ang galunggong na is- 
da sa arawang kinakain at pi- 
nalitan ito ng monggo. 


Dagdag pa, hindi lamang 
ibinaba ang pamantayan sa 
pagkain kundi ng iba pang 
mga kailangan ng bawat Pilipi- 
no para mabuhay. Sa pamasahe 
pa lamang, ang P46 na paman- 
tayan ng gubyerno ay kulang 
na kulang sa isang ordinaryong 
manggagawa na sumasakay sa 
MRT. Papunta pa lamang sa 
trabaho ay maaaring gumastos 
na siya ng P30 na lalamon na 
kaagad sa malaking bahagi ng 
halagang P46 na pamantayan 
ng rehimen. Bukod sa pagkain 
at pamasahe, nariyan pa ang 
iba pang bilihin at bayarin tu- 
lad ng LPG, matrikula at gastu- 
sing medial na kaliwa't kanan 
ang pagtaas. 


Malaking insulto sa mama- 
mayan ang bagong pamamara- 
an ng rehimeng Aquino sa 
pagtakda ng pamantayan sa 
kahirapan. May kapal ang 
mukha itong magsalitang ba- 
was na ang bilang ng mahihi- 
rap na Pilipino gayong patu- 
loy na bumibigwas sa mama- 
mayan ang mga epekto ng 
mga patakarang denasyunali- 
sasyon, pribatisasyon at dere- 
gulayon sa bansa. Nagbubu- 
lag-bulagan ang rehimen sa 
malaon nang panawagan ng 
mga manggagawa at prope- 
syunal na mabababa ang kita 
para sa makatarungan at na- 
kasasapat na sahod at sweldo. 
Wala rin itong hakbang upang 
tugunan ang mga hinaing ng 
mga magsasaka at manggaga- 
wang bukid. 


Ang pagtatakip ng rehi- 
meng Aquino sa mukha ng ka- 
hirapan sa bansa ay walang 
pinagkaiba sa pagtatakip ni 
Gloria Arroyo noong Abril 
2005 sa datos ng kawalan ng 
hanapbuhay. Pinaliit ni Arro- 
yo ang bilang ng mga walang 
hanapbuhay nang 1.5 milyon 
at ang tantos ng kawalan ng 
hanapbuhay nang 3.6% ga- 
yong wala naman itong gina- 
wang hakbang para mabawa- 
san ito. 

GARB, lubusang sinusuportahan 
ng mga magbubukid ng Central Luzon 


DAPAT kagyat na ipatupad ang 
tunay na repormang agraryo. 
Ito ang hiling ng mga magsasa- 
ka mula sa Central Luzon nang 
dumalo sila sa pagdinig ng 
House Committee on Agrarian 
Reform noong Pebrero 17. Ipi- 
nahayag nila ang lubusan ni- 
lang pagsuporta sa House Bill 
374 o Genuine Agrarian Reform 
Bill (GARB). 

Ang delegasyong dumalo sa 
pagdinig ay pinamunuan ni Jo- 
seph Canlas, tagapangulo ng 
Alyansa ng mga Magbubukid sa 
Gitnang Luson (AMGL). Suma- 
ma rin sa pagdinig ang mga ka- 
sapi ng Alyansa ng mga Mag- 
bubukid sa Hacienda Luisita 
(AMBALA). Hayagang idinekla- 
ra ng mga magsasaka na sinu- 
suportahan nila ang GARB at 
itinatakwil ang CARPER (Com- 
prehensive Agrarian Reform 
Program with Extension and 
Reforms). 

Ayon sa kanila, walang pa- 
kinabang para sa kanila ang 
CARP o CARPER dahil wala 
itong naigagawad na protek- 


syon sa kanilang karapatan sa 
lupa. Sa katunayan, ani Canlas, 
sinalba pa ng CARP ang interes 
ng angkang Cojuangco-Aquino 
sa Hacienda Luisita sa pamama- 
gitan ng Stock Distribution Op- 
tion (SDO). 

Tinukoy ng mga magbubu- 
kid ang mga suliranin sa lupa 
kung saan kinakampihan ng 
CARP ang interes ng malalaking 
panginoong maylupa kaysa sa 
interes ng mga magbubukid. 
Ilang halimbawa ang 3,100 ek- 
taryang Fort Magsaysay Military 
Reservation (FMMR) sa Laur, 
Nueva Ecija: 375 ektaryang lu- 
pain sa San Miguel, Bulacan na 
inaangkin ni Rep. Luis Villa- 
fuerte; at pagdemolis ng pamil- 
yang Pineda sa 200 tirahan ng 
mga magbubukid sa 200 ektar- 
yang lupain sa Barangay Prado 
Siongco, Lubao, Pampanga. 
May mga sigalot din sa lupa sa 
Barangay Balangcinaway sa Ba- 
yambang, Pangasinan: sa Ba- 
rangay San Roque, La Paz, Tar- 
lac; at sa bayan ng Orion, Bata- 
an. 


BLWU, ayaw kilalanin ng DOLE 


PATULOY na ginigipit ng Bleus- 
tar Manufacturing and Marke- 
ting Corporation (BMMC) ang 
mga manggagawa nito mata- 
pos ito pumasok sa bagong col- 
lective bargaining agreement 
noong Nobyembre 2010. Mata- 
tandaang nagwelga ang Bleus- 
tar Workers Labor Union 
(BLWU) noong nakaraang taon 
para iprotesta ang mga pagla- 
bag ng maneydsment sa kani- 
lang mga karapatan. Kabilang 
sa mga paglabag ang pambu- 
buwag ng unyon, sexual harass- 
ment at iba pang mga unfair la- 
bor practice. Matapos mapirma- 
han ang bagong CBA, kaagad 
na isinumite ng BLWU ang ba- 
gong kasunduan sa Department 
of Labor and Employment (- 


DOLE) para irehistro ito. 

Pagdadahilan ng DOLE, 
mayroon umanong nakasam- 
pang petisyon ang dilawang 
unyon sa loob ng BMMC na 
nagsasabing walang unyon sa 
loob ng kumpanya at walang 
CBA sa pagitan ng maneyds- 
ment at mga manggagawa. Da- 
hil dito, kailangan daw mag- 
lunsad ng certification election 
para itayo ang bagong unyon. 

Ang naturang dilawang un- 
yon, ang Advan United Work- 
ers Labor Union (AWLU) ay ka- 
sapi ng dilawang Trade Union 
Congress of the Philippines 
(TUCP.) 

Naniniwala ang BLWU na 
pakana lamang ng maneyds- 
ment at ng DOLE ang pagsa- 

sampa ng AWLU ng petisyon para bu- 
wagin ang lehitimong unyon at ma- 
balewala ang CBA. Patunay nito ang 
kaagad na pagkatig ng DOLE sa wa- 
lang batayang petisyon ng AWLU. 


Mga estudyante ng UE, 
nag-walk out sa klase 


DAAN-DAANG estudyante ng Universi- 
ty of the East-Manila ang nag-walk 
out sa kanilang mga silid-aralan para 
tutulan ang nakaambang pagtaas ng 
matrikula. Ang pagkilos ay pinamunu- 
an ng UNITE-UE at iba pang progresi- 
bong organisasyon. 

Tinututulan ng mga nagpoprotesta 
ang 5-10% pagtaas ng matrikula, ga- 
yundin ang dagdag P200 sa kanilang 
miscellanous fees. Ayon kay Jade Va- 
lenzuela, tagapagsalita ng UNITE-UE, 
napakahirap para sa mga estudyante 
ang makapag-aral dahil sa pagtaas ng 
matrikula at iba pang mga bayarin. 

Samantala, plano na rin ng iba 
pang paaralan na magtaas ng matriku- 
la. Kabilang dito ang Lyceum of the 
Philippines, Philippine School of Busi- 
ness Administration, University of 
Sto. Tomas, Far Eastern University at 
University of the Philippines. 

Hiniling naman ni Rep. Raymond 
Palatino ng Kabataan Party sa mga pa- 
aralan sa elementarya, hayskul at ko- 
lehiyo na payagan ang mga mag-aaral 
na makakuha ng pagsusulit kahit di pa 
sila nakakabayad. Ito ay alinsunod na 
rin sa inilabas na kautusan ng Depart- 
ment of Education (DepEd) at Com- 
mission on Higher Education (CHEd) 
noong 2010. Ayon kay Palatino, mara- 
ming natatanggap na sumbong ang 
Kabataan Partylist hinggil sa mga pa- 
aralang lumalabag sa kautusang ito. 
Naghain na rin siya ng panukalang ba- 
tas sa Kongreso na pormal na nagba- 
bawal ng gayong gawi ng mga kapita- 
listang may-ari ng mga paaralan at 
nagtatakda ng mas mabigat na parusa 
at kanselasyon ng mga permit ng mga 
paaralang lalabag dito. Dagdag ni Pa- 
latino, dapat isaalang-alang ng mga 
paaralan ang sunud-sunod na pagtaas 
ng presyo ng mga bilihin, pamasahe 
at bayarin sa eskwelahan. 

Bahrain, sentro ng mga pag-aalsa 
sa mga bansang Arabo 


MATAPOS bumagsak si Pres. Hosni Mubarak ng Egypt no- 
ong Pebrero 11, ang bansang Bahrain na ngayon ang sen- 
tro ng mga pag-aalsa ng mamamayan sa Middle East at 
North Africa. Mabilis ding kumakalat ang pag-aalsa sa Ye- 
men, Oman, Libya, Algeria, Morocco, Kuwait at Iran. 

Lalong nagpuyos sa galit ang mamamayan ng Egypt 
nang magtalumpati si Mubarak na hindi siya bababa sa 
poder hangga't hindi naidaraos ang halalan sa Setyembre 
para umano maayos na maipapasa ang kapangyarihan. 
Dali-daling nagmaniobra ang imperyalistang US at pina- 
kamasugid nitong tuta na Israel. Kinabukasan, Peberero 
11, inagaw ng militar ang gubyerno habang ilandaang li- 
bong Egyptian ang humugos sa lansangan. Matapos ang 
18 araw na protesta, bumigay ang tatlong dekadang pag- 
hahari ni Mubarak. Dali-daling lumipad si Mubarak at kan- 
yang pamilya mula Cairo tungo sa isang resort sa Sharma 
el-Sheik. 

Samantala, sa Bahrain, apat na ang napapatay at ma- 
rami na ang nasusugatan sa Bahrain sa loob ng tatlong 
araw na pagpuprotesta. Nagsimula noong Pebrero 13 ang 
mga panawagan na luwagan ng mga naghaharing Muslim 
na Sunni ang pagpapatakbo nila ng gubyerno. Sa partiku- 
lar, hiniling nila ang karapatang pumili ng mga upisyal ng 
gubyerno at mabigyang-pagkakataon ang mayoryang sek- 
ta ng Shiite. Kalaunan, humantong ang protesta sa paggi- 
giit ng dagdag na trabaho, mas maayos na pabahay, pag- 
papalaya sa lahat ng mga bilanggong pulitikal at pagwa- 
sak sa 200-taong paghahari ng mga Sunni. 

Lubhang nababahala si Pres. Barack Obama ng US sa 
takbo ng mga pangyayari dahil ang Bahrain ang pinakaes- 
tratehikong alyado ng US para makontra ang impluwensya 
ng Iran sa mga bansang Arabo. Hindi napatigil ng pamu- 
mudmod ng hari ng pera sa bawat pamilya ang mga pro- 
testa. Ayon sa pinakahuling mga ulat, umaabot na sa 23 
ang inaaresto ng mga pulis sa kabila ng paabot ni Obama 
sa alyado nito na maghinay-hinay. 

Lumalaganap din ngayon ang mga aksyong protesta sa 
bansang Yemen, ang pinakamahirap sa mga bansang Ara- 
bo at susing alyado ng US sa anti-teroristang kampanya 
nito sa rehiyon ng Gulpo. Iginigiit ng mamamayang Yeme- 
ni na magbitiw na sa poder si Pres. Ali Abdullah Saleh. 
Mga tatlong dekada na ring naghahari si Saleh sa bansang 
ito at sa 2013 pa magtatapos ang kanyang termino. 

Sa Oman naman, inianunsyo ni Sultan Qaboos ang pag- 
tataas ng buwanang sahod mula 140 rials (5365) tungong 
200 rials (5520) para sa bawat manggagawa sa pribadong 
sektor sa takot na mapasama sa mga bansang nag-aalsa 
ang kanyang kaharian. 

Sa Libya, naging madugo ang protesta nang paputukan 
mula sa helikopter ng mga Revolutionary Guards ni Moam- 
mar Ghaddafi ang mga demonstrador. Ayon sa pinakahu- 
ling mga ulat, umaabot na sa 200 ang napapatay sa mga 
demonstrador. 

Magkaisa laban sa mga pasistang 
pwersang anti-kapayapaan 


N ng pinakamaiitim na ulap na lumalandong yurakan ng AFP ang Joint Agreement on Safety 


sa pag-asang umusad ang matagal nang and Immunity Guarantees (JASIG). Dinakip siya 
nabimbing usapang pangkapayapaan ay ng AFP sa bisperas ng muling pagbubukas ng por- 
ang Armed Forces of the Philippines (AFP) atang mal na pag-uusap sa pagitan ng NDFP at GPH. 
bago nitong planong Oplan Bayanihan (OPB). Wa- Mistulang winasak ng AFP ang lubos na pinanana- 
lang awat ang mga sagadsaring pasistang bikang pagdiri- 


pwersa sa kaliwa't kanang paghadlang at pana- 1 Hf È wang ng samba- 
nabotahe sa usapan. Paa \ | JB yanan sa mala- 
Sa tuwing may aninag o | j king pag-usad ng 


j W/! HF pag-uusap. 
Phi Dinakip si Ka- 
JPA samang Jazmines 
bi p HI ilang linggo matapos 

(NDFP) at ng Gubyerno SE FX A dakpin ng AFP si Kasa- 

ng Pilipinas (Govern- j oo ang ngi, HA mang Tirso "Ka Bart" 

ment of the Philippines o | j f UY Y A Alcantara. Si Ka Bart ay 

GPH), kumikilos a H isa sa mga nangungu- 

f f . 

mga sagadsaring pwer- . M nang kadre ng Partido at 

sang anti-kapayapaan f4 ug Bagong Hukbong Ba- 

upang mabahura ang: ` sA... -yan (BHB) sa 
pag-uusap. Ang ta- NG mz Southern Tagalog 


ng pag-asang sumulong ` 
ang pag-uusap sa pagitan jen 
ng National Democratic 

Front of the Philippines \ 

pang ng apog ng he K m HA H. AR Za at konsultant sa 
mga pasistang N f i pr == Usapang pangka- 
heneral ng AFP ra ra pr MW p- = payapaan. Sa ka- 


na ideklara ang 
sarili bilang mga \ 
tagapagtaguyod ng kapayat 
paan samantalang kaliwa't kanan 
ang paglapastangan nila sa mga “ 
umiiral na kasunduan at panlilibak sa 
NDFP at sa seryosong layunin nito sa pakikipag- 
usap sa GPH. ysa mga kasong kriminal na inimbento 
Patraydor na dinakip ng mga pasistang sunda- Ñ ng militar at pulis upang bigyang-mat- 


"== buuan, 15 kon- 
= sultant na ng 
-3 NDFP na sangkot 

sa pagsusulong ng 
“usapang pangkapayaan 
= ang inaresto at ikinulong 
ng AFP at PNP. Lahat sila'y humaharap 


lo at pulis si Kasamang Alan Jazmines sa Baliuag, wid ang kanilang matagalang detensyon. 
Bulacan nitong Pebrero 14. Si Kasamang Jazmines Naghahambog ang AFP na isa itong 
ay isa sa mga kilalang lider ng Partido Komunista kapangyarihang hindi maaaring ipailalim sa mga 
at nangungunang konsultant ng NDFP sa usapang kasunduang binubuo sa pagitan ng GPH at NDFP. 
pangkapayapaan. Nang dakpin siya, tahasang ni- Buong pagmamalaki nitong idinedeklara na hin- 


Mga tampok sa Konsultant ng NDFP, Pormal na usapang Ang pagtatakip 
inaresto ng militar pangkapayapaan, ng rehimen sa mukha 


isyung ito... PAHINA 3 | binuksan PAHINA 4 | ng karalitaan PAHINA 7 


